HR
L 273/22
Službeni list Europske unije
21.10.2022.
ODLUKA VIJEĆA (EU) 2022/1995 od 17. listopada 2022.
o imenovanju triju predstavnika država članica članovima i zamjenicima članova Upravnog odbora Europske agencije za sigurnost hrane
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002.
o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 25. stavak 1., uzimajući u obzir prijedloge za imenovanje koje su Vijeću podnijele Bugarska, Češka i Irska, budući da: (1)
Od ključne je važnosti osigurati neovisnost, visoku znanstvenu kvalitetu, transparentnost i učinkovitost Europske agencije za sigurnost hrane (EFSA).
Također je neophodno osigurati suradnju EFSA-e s državama članicama.
(2)
Člankom 25. stavkom 1.
Uredbe (EZ) br. 178/2002 zahtijeva se da svaka država članica predloži za imenovanje člana i zamjenika člana kao svoje predstavnike u Upravnom odboru EFSA-e.
Vijeće imenuje predložene članove i zamjenike članova na razdoblje od četiri godine, koje se može produljiti, te oni imaju pravo glasa.
(3)
Vijeće je Odlukom od 7. travnja 2022.
(2) imenovalo predstavnike država članica članovima i zamjenicima članova Upravnog odbora EFSA-e za razdoblje od 1. srpnja 2022. do 30. lipnja 2026.
(4)
Bugarski član g.
Georgi GEORGIEV preminuo je 1. svibnja 2022.
(5)
Dopisom od 23. kolovoza 2022.
gđa Patricia REILLY, zamjenica člana za Irsku, podnijela je ostavku.
(6)
Dopisom od 15. rujna 2022.
gđa Jitka GÖTZOVÁ, zamjenica člana za Češku, podnijela je ostavku.
(7)
Stoga bi trebalo imenovati tri nova predstavnika za preostalo razdoblje mandata njihovih prethodnika.
(8)
Predstavnici koje su za imenovanje predložile Bugarska, Češka i Irska imaju relevantno i bogato iskustvo i stručno znanje u području prava i politike prehrambenog lanca, uključujući procjenu rizika, te u području upravljačkih, administrativnih, financijskih i pravnih pitanja.
Njihovim se imenovanjem stoga u okviru Upravnog odbora EFSA-e osiguravaju najviši standardi stručnosti i najširi raspon dostupnog relevantnog iskustva,
DONIJELO JE OVU ODLUKU:
Članak 1.
Sljedeća osoba imenuje se članom Upravnog odbora Europske agencije za sigurnost hrane za razdoblje do 30. lipnja 2026.: — g.
Kojčo KOEV (Bugarska).
(1) SL L 31, 1.2.2002., str. 1.
(2) Odluka Vijeća od 7. travnja 2022.
o imenovanju predstavnika država članica članovima i zamjenicima članova Upravnog odbora Europske agencije za sigurnost hrane (SL C 159, 12.4.2022., str. 6.).